  Наталья Тетерина Таяз арын Каракулиноын спортъя шудонъёслы (хоккей, мини-футбол но мукет) трос амало усьтэм площадка пуктыны кутскозы, ивортӥз туннэ, 5-тӥ южтолэзе, Удмуртилэн тӧроез Александр Бречалов. Со сяна, та выллем площадкаосты элькунлэн эшшо куинь ёросъёсаз — Камбаркаын, Эграын но Сигаевоын — усьтыны чакламын. Лэсьтӥськон ужъёс 2019-тӥ кутскыны кулэ, нош умой югдур луиз ке, соосты туэ ик кутскозы. Озьы ик Александр Бречалов вераз, 2018-тӥ арын Можгаын спортъя трос амало йӧ дворецез лэсьтонъя ужъёс кутскозы шуыса. Трибунаос 700–1000 учкисьёсты тэртытозы. Со пумысен «Нефтиса» компаниен огкылэ вуэмын. Тегъёс: Спорт Эгра Каракулино Удмуртия АлександрБречалов  